**ETTEVÕTLUSÕPETUS**

1. **Õpitulemused**

Põhikooli lõpetaja

1) püstitab eesmärke, vastutab oma ideede elluviimise eest ning rakendab meeskonnatöö võtteid;

2) saab aru ettevõtluse tähtsusest igapäevaelus ja ühiskonnas;

3) on positiivse hoiakuga ettevõtluse ja ettevõtja suhtes;

4) kirjeldab enda võimeid, oskusi ja võimalusi tegutsemiseks ettevõtliku kodanukuna;

5) mõistab hariduse, oskuste ja kogemuse tähtsust konkureerimisel tööturul;

6) teeb eesmärgipäraseid valikuid raha kasutamisel;

7) tegutseb säästliku ja keskkonnateadliku tarbijana.

 1.1.Ettevõtlus ja tarbimine

Õpilane:

 1. mõistab, et ettevõtlikkus ja kasumisoov innustavad tegelema ettevõtlusega ja võtma äririske;

2. teab ressursside, tööjõu, kapitali ja loodusvarade vajalikkust ettevõtte tegutsemisel;

3. mõistab, et ressursside nappuse tõttu pole võimalik saada kõiki kaupu ja teenuseid, mistõttu tuleb teha valikuid;

4. mõistab ettevõtlust elatise teenimise ja eneseteostuse võimalusena;

5. saab aru, millised on ettevõtte loomiseks ja tegutsemiseks vajaminevad ressursid;

 6. selgitab, mis vahe on tootel ja teenusel;

7. teab tulemusliku meeskonnatöö kavandamise põhimõtteid

1.2. Tootmine, turundus ja tööjõud

Õpilane:

1. selgitab nõudluse ja pakkumise mõju hinna kujunemisele turul;

2. kasutab tootlikkuse ja omahinna arvutamise põhimõtteid;

 3. teab, kuidas käituda, kui müüdud tootel/teenusel ilmnevad probleemid;

4. rakendab lihtsamaid müügivõtteid ja reklaamib oma tooteid või teenuseid minifirmas;

 5. arvutab töötaja palka ja ettevõtte palgakulusid; 6. oskab koostada kassapõhist raamatupidamist ja lihtsat kasumiaruannet;

7. kasutab finantskirjaoskuse arendamiseks õpikeskkondades olevaid interaktiivseid vahendeid (erinevad kalkulaatorid, võrdlustabelid jne).

8. oskab vormistada elulookirjeldust ja töökohataotlust.

1.3. Juhtimine ja meeskonnatöö

Õpilane:

 1. teab, mida tähendab vastutustundlik ettevõtlus; 2. mõistab meeskonna loomise ja meeskonnas töötamise põhimõtteid;

3. mõistab ettevõtjaks olemise vastutust;

4. hindab äriotsuste eetilisust ning kirjeldab nende mõju ühiskonnale ja looduskeskkonnale

1. **Õppeaine kirjeldus, tegevuste kavandamine**
2. **Õppeaine sisu**

Õppeaine maht 35 tundi, õpetatakse 8.klassis vaba tunniressursi arvelt.

Ainet käsitletakse seotult igapäevaeluga. Aine on suunatud praktilistele tegevustele ja loovust ning kriitilist mõtlemist arendavate ülesannete lahendamisele, võimalusel toimub õpe osaliselt läbi õpilasfirma tegevuse. Praktilised tööd on konkreetsete üksikteemade või materjalide kohta. Iseseisvateks tegevusteks on kodused tööd, klassitööd ja tööd arvutis.

Kasutatakse aktiivõppemeetodeid:

arutelud

juhtumianalüüsid

rollimängud

 projektid ja õppekäigud

 kohalike ettevõtete külastused

 kohtumised ettevõtjatega

 Ettevõtlusõpetus annab ülevaate ettevõtte toimimisest ja ettevõtluse tähtsusest ühiskonnas, aitab paremini mõista inimtegevuse ja keskkonna vastastikuseid seoseid, ressursside nappust. Kujundab õpilastes arusaamist, et vastutus ühiskonna jätkusuutliku arengu tagamiseks on nii üksikisikul kui ka ettevõtte tasandil. Õpilasi suunatakse mõistma, et nii isikliku ettevõtlikkuse kujundamiseks kui ettevõtluse edendamiseks tehtavad otsused peavad lähtuma loodus- ja elukeskkonna säästmise vajadusest.

Õpilased saavad teavet erinevatele elukutsetele esitatavate nõuete kohta, tutvuvad töötaja ja ettevõtja (tööandja) rollidega, õpivad hindama oma oskusi, soove, arenguvajadusi ning -võimalusi, koostama elulookirjeldust, hindama nii töötaja kui ettevõtja (tööandja) rolli.

Õpilastes arendatakse ettevõtlikku ja keskkonda väärtustavat eluhoiakut, probleemide lahendamise ja uurimise oskusi ning juhtimise ja meeskonnatöö oskusi, finantskirjaoskust, digipädevusi. Õppes pööratakse suurt tähelepanu õpimotivatsiooni arendamisele, seostades õpet igapäevaelu ja kohaliku ettevõtlusega.

 Ettevõtlusõpetus on tihedalt lõimitud teiste õppeainetega, tuginedes matemaatika-, loodus- ja ajalooteadmistele, kasutades käsitöö ja kodunduse ning tehnoloogiaõpetuse tundides omandatud oskusi ning toetades ühiskonna- ja inimeseõpetuse õppimist, karjääriõpet ja elukutsevalikut.

Õpilase teabe ja tehnoloogia kasutamise oskuse arendamiseks kasutatakse õppes nüüdisaja tehnoloogilisi vahendeid, sh IKT võimalusi.

1. **Õppetegevuste kavandamine**

2.1. lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimumist teiste õppeainetega ja õppeaineid läbivate teemadega;

2.2. taotletakse, et õpilase õpikoormus ja iseseisvate tööde maht on mõõdukas, jaotub õppeaasta ulatuses ühtlaselt;

2.3. võimaldatakse õppida individuaalselt ja üheskoos teistega, et toetada õpilaste kujunemist aktiivseteks ja iseseisvateks õppijateks; loovateks, ettevõtlikeks ja kriitiliselt mõtlevateks isiksusteks ning arendada meeskonnatöö oskusi;

2.4. kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;

2.5. rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid;

2.6. tehakse koostööd kohalike ettevõtjate, majanduselu juhtide ja lastevanematega;

2. 7. rakendatakse uurimuslikku õpet ja aktiivõppe meetodeid – andmete otsimine, probleemide sh dilemmade lahendamine; tulemuste töötlemine ja esitamine; rollimäng, rühmatöö, projektid, välitööd; õppekäigud ettevõtetesse, kohtumised ettevõtjatega, nende töö jälgimine töökohal;

2.8. võimaldatakse näiteks loovtööna kas asutada või käivitada minifirma ja rakendada nii oma ettevõtlikkust;

2.9. kaasatakse õppesisu käsitlemisel valiku tegemisse õpilasi nende eelnevaid teadmisi ja oskusi arvestades ja õpivajadustest lähtudes.

1. **Õppe sisu / ainevaldkonna kirjeldus**
	1. **Ettevõtlus ja tarbimine.**

Ressursside nappus, eraomand, konkurents, ettevõtlikkus, kasumi motiveeriv roll ettevõtluses. Eesmärkide püstitamine, planeerimine.

Ettevõtlikkus, ettevõtjate roll majanduses. Ettevõtja, ettevõte. Ettevõtja kohustused, riskid, vastutus, kasum. Peamised ettevõtlusvormid Eestis. Õpilasfirma ja minifirma. Ettevõtja karjäär ja elustiil. Kohalik ettevõtlus.

Tarbija vajadused ja tootmise eesmärgid: Mida? Kuidas? Kellele? Toode ja teenus. Äriidee ja äriplaan. Ettevõtte ressursid. Algkapital, investeerimine. Konkurendid ja partnerid.

* 1. **Tootmine, turundus, tööjõud**

Tarbija vajadused, nõudlus, pakkumine ja turuhind. Tootlikkus, kvaliteet ja omahind. Innovatsioon ja keskkonnasäästlikkus ettevõtluse arengu toetajana. Õiglane kaubandus.

Turundus. Toote omadused ja tootearendus vastavalt kliendi vajadustele ja ettevõtte võimalustele. Reklaam, selle levitamine (ajakirjanduse kasutamine, sotsiaalmeedia välireklaam, jms) ja mõju. Reklaamile esitatavad nõuded. Müügivõimalused, müügiväidete koostamine.

 Tulud, kulud, maksud, kasum, kahjum, eelarve, tootmiskulud, müügitulu, käive.

 Tööjõud. Palk. Palga seos tootlikkusega. Töötaja, juhi ja alluva rollid. Bruto- ja netopalk.

* 1. **Juhtimine ja meeskonnatöö**

Juhtimine ja tööjaotus. Meeskonna motiveerimine, kontrollimine, vastutamine. Projektitöö. Ajakasutus.

1. **Hindamine**

Ettevõtlusõppe õpitulemuste hindamine lähtub põhikooli riikliku õppekava üldosas toodud hindamise alustest ja vastab Palupera põhikooli hindamisjuhendile .

Hindamise eesmärk on saada ülevaade õpitulemuste saavutatusest ja õpilase individuaalsest arengust ning kasutada saadud teavet õppe tulemuslikumaks kavandamiseks.

Hinnatakse nii teadmisi ja nende rakendamise oskusi kui ka loovust ülesannete lahendamisel, üldpädevuste saavutatust, sh õpioskusi. Hindamisel võetakse aluseks suulised vastused, kirjalikud ja praktilised tööd ning iseseisvad tegevused, arvestades õpilase teadmiste ja oskuste vastavust ainekavas taotletavatele õpitulemustele. Olulisel kohal on kujundav hindamine, mille kaudu arendatakse arutluse, põhjendamise ja seoste loomise oskust, õpilase iseseisvat tööd, osalemist rühmatöödes ja aruteludes, kirjalike tööde vormistamise nõuetega arvestamist ja üldist korrektsust. Õppeprotsessi jooksul võib hinnata ka osalemist rühmatöödes ja minifirmades.

Õpitulemusi hinnatakse sõnaliste hinnangute ja numbriliste hinnetega. Õpilane peab teadma, mida ja millal hinnatakse, milliseid hindamisvahendeid kasutatakse ja millised on hindamise kriteeriumid.

Kokkuvõttev hinne kujuneb tunnitööde, praktiliste ja uurimuslike tööde, iseseisvate tööde, ettekannete ja lõputesti hinnetest.

1. **Pädevuste kujundamine**

**Kultuuri- ja väärtuspädevus**

Oskab mõista ja hinnata eri kultuuride esemete erinevusi ja sarnasusi ning leida õpetaja abiga seoseid nende kujunemisest. Omab tolerantset hoiakut enda ja teist rahvaste käsitöökultuuri suhtes. Mõistab kokkulepitud seadusi ja väärtusi keskkonna jätkusuutlikkuse tagamiseks ja järgib neid. Valib ja kasutab oma töös materjale keskkonna jätkusuutlikust silmas pidades. Tegutseb jätkusuutlikkust arvestavalt ning saab aru, et jätkusuutlikkuse põhimõte on majanduse ja ettevõtluse suhtes ülim. Tegutsedes pöörab tähelepanu enda ja teiste ohutusele ja keskkonna heaolule.

**Enesemääratluspädevus**

 Teadvustab, et elutee kujunemisel on tähtsaim tegur enda tahe ja tegutsemine. Oskab ületada ettetulevaid raskusi enda arendamisel ja eesmärgi saavutamisel, väärtustab enesekasvatust, kasutab enesekasvatusvõtteid. Oskab kasutada eneseanalüüsi ja õppida vigadest. Jälgib ja kirjeldab oma arengut. Saab aru enda võimete, teadmiste, oskuste arendamise mõjust tulevasele tööle ja tegevusalale. Oskab mõtestada ebaõnnestumist arengukohana. On suunatud oma oskuste ja teadmiste osas arengule ja paremaks saamisele kaaslastega suhtlemisel ja suhete loomisel, tervislike eluviiside valikul ja riskikäitumise vältimisel.

**Suhtluspäedevus**

Omab eneseväljendusoskust enda loomingu või töö teistele esitlemisel, tehtud valikute põhjendamisel. Suudab ennast selgelt, asjakohaselt ja viisakalt väljendada. Oskab õigesti käituda erinevates olukordades (sh ost-müük, läbirääkimised jm) ja keskkondades (veeb, telefon, näost näkku suhtlemine). Oskab teadlikult valida kohasema käitumisviisi ja pidurdada ebakohast. Märkab ja tõlgendab sotsiaalset infot ja oskab sobivalt reageerida. Märkab emotsioonide ja suhtlemise vahelisi seosed. Valib konteksti sobiva suhtlemisviisi. Leiab teiste käitumisele erinevaid selgitusi. Mõistab nalja ja oskab nalja teha.

**Matemaatika- ja loodusteaduste- ning tehnoloogiaalane pädevus**

Oskab teha kalkulatsioone toote valmistamiseks, mis eeldab erinevate materjalide soetamist. Mõistab, et tootmiskulud mõjutavad toote lõpphinda ja kulude madalal hoidmine võimaldab leida enam kliente. Tehnoloogiavaldkonna ainetes on olulisel kohal avatus loomingulistele ideedele ja originaalsetele vaatenurkadele. Esemeid valmistades läbitakse toote arendamise tsükkel idee leidmisest valmis tooteni. Erinevad projektid võimaldavad õpilastel katsetada oma ideede elluviimist mitmesuguste ettevõtlus mudelite kaudu: kujundada kooli mainet reklaamivaid esemeid ( õnnitluskaardid, diplomid, voldikud jne), hallata ja pidada kooli kohvikute päevadel kohvikut, korraldada kooli ümbruse koristamist jne.

**Ettevõtlikkuspädevus**

Ettevõtlikkuspädevus väljendub oskuses näha probleeme ja neis peituvaid võimalusi, seada eesmärke, genereerida ideid ning neid ellu viia. Aineõpetuse kaudu kujundatakse algatusvõimet ja vastutustunnet, et teha eesmärkide saavutamiseks koostööd. Õpitakse tegevust lõpule viima, reageerima paindlikult muutustele, võtma arukaid riske ning tulema toime ebakindlusega. Õpitakse ideede teostamiseks valima sobivaid ja loovaid meetodeid. Ettevõtlikkuspädevuse arengut toetab uurimuslik käsitlus, kus süsteemselt plaanitakse katseid ja vaatlusi ning analüüsitakse tulemusi.

1. **Lõiming**

Eesti keel ja kirjandus:

 funktsionaalne lugemine n õigusaktide ja töökuulutuste; ajalehe info analüüs, arutlusoskuse kujundamine, töökohataotluse ja lühieluloo (CV) vormistamine, finantsalaste terminite selgitamine ja kasutamine klassi aruteludes, kirjandustegelaste finantsalase ja tarbijakäitumise analüüs ning hinnang;

Matemaatika:

 tabeli, diagrammi lugemine, tulu ja kulu, omahinna ja turuhinna arvutamine, hinnakalkulatsioon, palkade arvutamine, intressimäära ja maksude protsentarvutus;

Füüsika:

füüsikateadmiste rakendamine äriidee väljatöötamisel, elektrienergia maksumus ja turuhind, erinevad hinnapaketid eraisikutele ja suurfirmadele, säästev energiakasutus ja jätkusuutlik tootmine;

Võõrkeel:

sõnavara täienemine mitmesuguste infoallikatega töötamisel;

Inimeseõpetus:

 enda võimete, oskuste ja ettevõtlikkuse hindamine, ametile või ettevõtjale vajalike isikuomaduste analüüs, oma võimete ja meeskonnatöö oskuste analüüs, enesehinnangu kujundamine, isikliku karjääriplaani koostamine, pangateenuste kasutamine, isiklik ja pere eelarve, ressursside säästval kasutusel põhineva ärimudeli koostamine;

Ühiskonnaõpetus:

 majandusringlus ja turgude toimimine, ettevõtluse põhimõisted, valitsuste ja maksude roll ühiskonnas, tulude ümberjaotamine;

Geograafia:

tehnoloogiate ja seiresüsteemide rakendamine ettevõtluses ja erinevates ametites, ressursside ammendumise probleem ja säästev kasutamine, loodusolude mõju inimtegevusele, ressursside säästva kasutamise ja loodusvarade tähtsus majandusringluses, nende ammendumise probleem, majanduse spetsialiseerumise kasulikkus tarbijale ja ettevõtlusele, kodumaise kauba eelised, teenuste liigid (transpordi, turismi, meedia jne) nende rahvusvahelisus ja tähtsus tarbijale, omahinna ja müügihinna kujunemine arvestades ressursside kättesaadavust, loodusolusid, konkurentsi ja turu suurust;

Muusika:

muusikatööstus, loovisikute ettevõtlus ja muusika tarbimise reeglid internetis

õigused ja kohustused muusika tarbijana, CD-plaadi ja kontserdi omahinna ja piletihinna kujunemine, autori õigused ja tulu loomingu eest;

Tehnoloogiaõpetus:

 materjalide säästlik kasutus, tootmiskulude mõju toote lõpphinnale, materjalijääkide sorteerimine ja taaskasutus, enda valmistatud toote turundus ja müük kooli jõululaadal, uute tehnoloogiatega tutvumine, tehnoloogiateadmiste olulisus erinevates ametites, teadmiste ja oskuste kasutamine tööprotsessis, õppetegevuste seostamine elukutsega;

Informaatikaõpetus:

karjääriplaani vormistamine arvutis, andmete otsimine internetiallikatest.

1. **Füüsiline õpikeskkond**

Kool korraldab valdava osa õpet klassis, kus saab rühmatöö tegemiseks mööblit ümber paigutada, on internetiühendus ning audiovisuaalse materjali kasutamise võimalus.

 Kool võimaldab õppe sidumiseks igapäevaeluga õpet ja õppekäike ettevõtetesse vähemalt kaks korda õppeaasta jooksul.

Kool toetab õpilaste osalemist ettevõtlust arendavates projektides.